Som po ozonoterapii krčnej chrbtice.
Som po ozonoterapii krčnej chrbtice  1 mesiac a začalo mi strielat do lavej ruky od lakta elektrika.Užívám Pergabalin a Arthtotec. Poradili mi ešte Remylin. Čo by ste mi vy poradili.
Dobrý deň,
Ďakujeme za vašu otázku. Liek Pregabalin sa okrem iného používa na liečbu dlhotrvajúcej bolesti vyvolanej poškodením nervov. Pocity bolesti môže byť vnímaný ako teplo, pálenie, pulzovanie, vystreľovanie, bodanie, rezanie, kŕče, bolenie, štípanie, zníženie citlivosti, mravčenie.
Liek Arthrotec obsahuje diklofenak a mizoprostol. Diklofenak pôsobí protizápalovo a protireumaticky a tlmí bolesť pri rôznych typoch reumatických ochorení kostí, kĺbov, šliach a svalov. Misoprostol bráni poškodeniu žalúdka a dvanástnika, znižuje riziko vzniku žalúdočných a dvanástnikových vredov, ktoré môžu po diklofenaku vzniknúť.
Vhodným doplnok k liečbe pri neuropatických bolestiach je aj vami uvedený výživový doplnok
Remyelin
. Obsahuje kombináciu uridínu, palmitoyletanolamidu, biologicky aktívneho folátu, vitamínu C a vitamínov B1, B6, B12. Zložky uridín a palmitoyletanolamid pôsobia na ochranný nervový obal, vitamíny B1, B6, B12 prispievajú k správnemu fungovaniu nervového systému. Odporúčané dávkovanie je 1 kaspula denne.
Na lokálne použitie je vhodný
emulgél Neurofisiodol
. Je na báze ozónu s aktívnymi "ozonidmi" (ozón stabilizovaný v extra panenskom olivovom oleji s vitamín E). Obsahuje tiež výťažok z chilli papriky a z arniky horskej, extrakt z listov čiernych ríbezlí. Je vhodný na lokálne použitie pri liečbe periférnych neuropatií a neuralgií. Prináša rýchlu úľavu od pocitu bolesti, brnenia, mravčenia, svrbenia a zlepšuje funkcie svalov a nervov.
Prajem skorú úľavu od ťažkostí.
S pozdravom
Mgr. Tamara Jakúbeková